b"\n_START_ARTICLE_\nHyptidendron\n_START_SECTION_\nMorfologia\n_START_PARAGRAPH_\nS\xc3\xb3n arbres, arbustos o subarbustos, sovint arom\xc3\xa0tics, sovint amb tricomes ramificats. Les fulles s\xc3\xb3n dentades i simples. Presenten unes infloresc\xc3\xa8ncies, terminals o axil\xc2\xb7lars, en forma de pan\xc3\xadcules bracteades, o cims axil\xc2\xb7lars, amb moltes flors. Les br\xc3\xa0ctees sovint tenen forma de fulla, i de vegades es presenten visibles p\xc3\xa8ls blancs o porpra, bracteoles inconspiq\xc3\xbces. Les flors poc pedicel\xc2\xb7lades tenen un calze des de tubular a infundibuliforme, recte. S\xc3\xb3n flors actinomorfes a lleugerament zigomorfes, amb 5 l\xc3\xb2buls, iguals o lleugerament desiguals amb un l\xc3\xb2bul posterior m\xc3\xa9s llarg. La corol\xc2\xb7la infundibuliforme fortament bilabiada i pentalobulada, amb una coloracio porpra-blavosa o lila, rarament blanca._NEWLINE_Els estams tenen els filaments peluts. L'estil acaba en un disc d\xc3\xa8bilment tetralobulat, l\xc3\xb2buls generalment alternants amb els l\xc3\xb2buls de l'ovari, d\xc3\xa8bilment mucilagin\xc3\xb2s. Dotaci\xc3\xb3 citogen\xc3\xa8tica: 2n = x = 64."